Ταξιάρχης Φούντας

Ο Ταξιάρχης Φούντας (Μεσολόγγι, 4 Σεπτεμβρίου 1995) είναι Έλληνας διεθνής ποδοσφαιριστής, ο οποίος αγωνίζεται για τον Ο.Φ.Η. ως επιθετικός και σπανιότερα ως μέσος.

 Καριέρα 
 Σε συλλογικό επίπεδο 
Στις 17 Μαρτίου 2012, ο Φούντας πραγματοποίησε το ντεμπούτο του με την ομάδα ανδρών της ΑΕΚ ενάντια στον Αστέρα Τρίπολης και έγινε ο νεότερος παίκτης που έχει ποτέ αγωνιστεί με την ΑΕΚ στη Σούπερ Λίγκα σε ηλικία 16 ετών 6 μηνών και 13 ημερών αγωνιζόμενος για 31 λεπτά.Φούντας, ο νεότερος ποδοσφαιριστής στην ιστορία της ΑΕΚ, www.onsports.grΦούντας ο νεότερος, www.gazzetta.gr Στις 22 Απριλίου του ίδιου έτους ο Φούντας αγωνίστηκε για πρώτη φορά ως βασικός απέναντι στη Δόξα Δράμας.

Στις 28 Οκτωβρίου 2012 έγινε ο νεότερος σκόρερ στην ιστορία της ΑΕΚ καθώς όταν άνοιξε το σκορ κόντρα στον Πλατανιά ήταν μόλις 17 ετών και 54 ημερών.Ο Φούντας έγραψε ιστορία στην ΑΕΚ, www.sport24.gr Πέτυχε ακόμη ένα γκολ ενάντια στη Βέροια στις 18 Οκτωβρίου 2012 όπως και στην ισοπαλία της ΑΕΚ με τον ΠΑΣ Γιάννινα, στις 3 Νοεμβρίου του ίδιου έτους, σε έναν αγώνα που ο νεαρός μέσος είχε κερδίσει το βραβείο του πολυτιμότερου παίκτη.

Στο τέλος της περιόδου 2012-13, με τον υποβιβασμό της η ΑΕΚ προχώρησε σε χρεωκοπία με αποτέλεσμα να μείνει ελεύθερος. Στη συνέχεια συμφώνησε με την αυστριακή Σάλτσμπουργκ, με την οποία έκανε το ντεμπούτο του σε αγώνα Κυπέλλου εναντίον της Λάνκοβιτζ, στις 25 Σεπτεμβρίου 2013. Για να αποκτήσει εμπειρία και να πάρει συμμετοχές, δόθηκε στη θυγατρική της Σάλτσμπουργκ, τη Λίφερινγκ, της 2ης κατηγορίας Αυστρίας, για την περίοδο 2013-14, όμως τον Ιανουάριο του 2014 παραχωρήθηκε εκ νέου ως δανεικός στην Γκρέντιγκ. Το καλοκαίρι του 2014 ανακοινώθηκε η παραχώρησή του (και πάλι με τη μορφή δανεισμού) για έναν χρόνο στον Πανιώνιο.Υπέγραψε στον Πανιώνιο ο Φούντας, www.a-sports.gr Την επόμενη χρονιά παραχωρήθηκε εκ νέου ως δανεικός, αυτήν τη φορά για λογαριασμό του Αστέρα Τρίπολης.Στον Αστέρα ο Φούντας, www.sport-fm.grΑνακοινώθηκε από τον Αστέρα ο Φούντας, www.sport-fm.gr

Τον Ιούλιο του 2016 επέστρεψε στον Πανιώνιο, υπογράφοντας ως ελεύθερος.Επέστρεψε στον Πανιώνιο ο Φούντας, www.ethnos.gr

Τη σεζόν 2017-18 αγωνίστηκε στη γερμανική Σόνενχοφ Γκρόσασπαχ (3η κατηγορία Γερμανίας).

Τον Ιούλιο του 2018, επέστρεψε στο αυστριακό πρωτάθλημα, με την Σανκτ Πέλτεν. Από το 2019 μέχρι το 2022, αγωνιζόταν στην αυστριακή Ραπίντ Βιέννης, πραγματοποιώντας 68 συμμετοχές και 38 γκολ.

Τον Ιανουάριο του 2022, ανακοινώθηκε η απόκτηση του από την αμερικανική Ντι Σι Γιουνάιτεντ.

Τον Αύγουστο του 2023, ανακοινώθηκε του από την τουρκική Τράμπζονσπορ.

Τον Αύγουστο του 2024, επέστρεψε στην Ελλάδα υπογράφοντας στον ΟΦΗ ως ελεύθερος για 2 χρόνια.

 Στις εθνικές ομάδες 
Υπήρξε διεθνής με την εθνική Ελπίδων (Κ-21) το 2015, με την Παίδων (Κ-17) την περίοδο 2011-2012 και με τη Νέων (Κ-19) (2012-2014).

Τον Ιούνιο του 2015 κλήθηκε για πρώτη φορά στην εθνική Ανδρών, από τον Σέρχιο Μαρκαριάν.Μέσα Νίνης - Ταυλαρίδης, πρώτη για Φούντα, www.sport-fm.gr Το ντεμπούτο του πραγματοποιήθηκε στις 13 Ιουνίου 2015 στην εκτός έδρας αναμέτρηση εναντίον των Νήσων Φερόε για τα προκριματικά του Euro 2016, όταν αντικατέστησε τον Παναγιώτη Κονέ. Μέσα στο 2015 πραγματοποίησε τρεις συμμετοχές με την Εθνική Ελλάδος. Μετά από αυτές τις συμμετοχές όμως δεν έλαβε καμία κλήση έως τον Αύγουστο του 2020, όπου κλήθηκε ξανά από τον τότε προπονητή Τζον φαν ΄τ Σχιπ.

 Στατιστικά καριέρας 
+2011-2022ΠερίοδοςΟμάδαΠρωτάθλημαΣυμμ.Γκολ2011-2013 Α.Ε.Κ. Superleague Greece3542013-2016 Ρεντ Μπουλ ΣάλτσμπουργκAustrian Bundesliga002013→  Λίφερινγκ (δανεικός)2. Liga602014→  Γκρέντινγκ (δανεικός)Austrian Bundesliga702014-2015→  Πανιώνιος (δανεικός)Superleague Greece2642015-2016→  Αστέρας Τρίπολης (δανεικός)Superleague Greece1612017-2018 Σόνενχοφ Γκρόσασπαχ3. Liga1412018-2019 Σαντκ Πέλτεν2. Liga2142019-2022 Ραπίντ ΒιέννηςAustrian Bundesliga68382022-2023 Ντι Σι ΓιουνάιτεντMLS12102023-2024 ΤράμπζονσπορSüper Lig50

 Παραπομπές 

 Πηγές 

Το προφίλ του Ταξιάρχη Φούντα στο transfermarkt.co.uk
Η καριέρα του Ταξιάρχη Φούντα στο www.soccerway.com
Κιτρινόμαυρη... ταξιαρχία!
ΑΕΚ: Ο Φούντας «τσεκάρεται» από την Έβερτον
Φούντας: «Ετοιμος για 11άδα»!

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές ΣΓ Σόνενχοφ Γκροσάσπαχ
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ξένοι ποδοσφαιριστές στις Ηνωμένες Πολιτείες Αμερικής